als_Latn dik_Latn sag_Latn
Por Xharra ia ka kujtuar Pantinës se si zyrtarët e partisë së saj lëvizin të armatosur, me vetura luksoze dhe me nga 4-5 truproje pas.
“Me ka rastisë ta shoh Dardan Molliqajn, sepse jetojmë në të njëjtën lagje. Madje, kolegët e saj, të armatosur dhe si kauboj sillen edhe nëpër zyrat e Komunës së Prishtinës”, ka shkruar Xharra.
Postimi i plotë i saj:
Shqipe Pantina e paska përmend "truprojën", i cili më është rekomanduar ta kem përkohësisht për shkak të sulmit fizik ndaj meje. E çuditshme sesi i keni të gjitha informacionet për lëvizjet e mia, po më përcillni a?
Kjo goca e Vetëvendosjes le t'u tregojë qytetarëve sesi zyrtarët e partisë së saj lëvizin të armatosur, me vetura luksoze dhe me nga 4-5 truproje pas. Me ka rastisë ta shoh Dardan Molliqajn, sepse jetojmë në të njëjtën lagje. Madje, kolegët e saj, të armatosur dhe si kauboj sillen edhe nëpër zyrat e Komunës së Prishtinës. Paska folur edhe për fëmijët sesi jetojnë në Prishtinë. Tregoju qytetarëve që fëmijët e Shpend Ahmetit jetojnë në lagjen luksoze NIC, kurse fëmijët e mi në lagjen më të degraduar të Prishtinës "Lagjja e spitalit", ku as një metër katrorë gjelbërim s’ka mbetur për shkak të lejeve të ndërtimit që Vetëvendosje kundërligjshëm i ka dhënë. Nëse do me ta bë qejfin Shqipe, unë edhe eci në rrugë vetë, sepse sigurisht do të gëzonte edhe ndonjë sulm tjetër fizik ndaj meje. Përndryshe, për dallim prej shumicës suaj në Vetëvendosje, familja ime përdorë transport publik, sepse s'kemi vetura luksoze dhe as pasurinë që keni ju.
als_Latn als_Latn als_Latn als_Latn als_Latn